જિંદગી ગુલઝાર હૈ નામની પાકિસ્તાની ધારાવાહિક નારીપ્રધાન વાર્તા રજૂ કરે છે. આવી ધારાવાહિક આપણા દેશમાં નથી બનતી એ વિચારે નવાઈ લાગી. આપણી ધારાવાહિકોમાં સ્ત્રીઓ સોળે શણગાર સજી સાસુ અને પતિને રિઝવવાના પ્રયત્નો કરતી દર્શાવવામાં આવે છે. મોટા ચાંદલા, મંગળસૂત્ર અને સેંથામાં સિંદૂર સાથે સ્ત્રીઓ ઘરની જ બીજી સ્ત્રીને નીચી પાડવાના, હેરાન કરવાના દરેક પ્રયત્નો કરતી રહે છે. ઘરમાં પણ મોંઘી સાડીઓ અને ઘરેણાંના ઠઠારા સાથે બેઠેલી દેખાશે. ગમે તેટલી નારીપ્રધાન વાર્તા હોય એમાં બીજી સ્ત્રીઓ એટલે કે સાસુ, જેઠાણી, નણંદ કે ભાભી સ્ત્રીની દુશ્મન તરીકે, ખતરનાક વિલન જેવી દર્શાવવામાં આવશે.